OpenLLM-France/wikimedia huggingface dataset:
# Emgann

Un emgann, pe kad, pe argad, a zo ur c'hrogad etre daou enebour e-pad ur brezel. Un emgann a zo ur stourm milourel hag a zo termenet hervez ar padelezh, an dachenn, hag an nerzhioù engouestlet. Ur stourm berr amzer etre nerzhioù etre nerzhioù met hep ma vije anat an disoc'h pe ar pouez a vez anvet ur stourmadenn. Ar ger "emgann" a c'hell bezañ implijet evit ober eus ur c'hmpagn-brezel a-bezh, ar menneg a chom disheñvel diouzh ur stourmadenn resisoc'h.
Ar re a ve oc'h en em gannañ eo an emgannerien, pe ar gadourien, pe an argadourien. Brezelourien pe belourien a vez lavaret ivez. E penn an emgannerien en ur brezel emañ ar benngadourien, pe jeneraled.

## Emgannoù e Breizh

Setu anvioù un nebeud emgannoù brudet e Breizh
* Emgann Ballon
* Emgann Jengland
* Emgann Kergidu
* Emgann Konkerel
* Emgann an Tregont
* Emgann an Alre

## Emgannoù e broioù arall
### Emgannoù war zouar

* Emgann Azincourt
* Emgann Crécy
* Emgann Austerlitz
* Emgann Waterloo

### Emgannoù war vor

Setu anvioù un nebeud emgannoù brudet war vor
* Emgann Trafalgar
* Emgann Jutland

## Politikerezh

* Emgann (strollad politikel)
# Emgann Aber Tywi

Emgann Aber Tywi a c'hoarvezas e 1044 etre Hywel ab Edwin ha Gruffudd ap Llywelyn (war-dro 1000 – 5 a viz Eost 1063). Gruffudd a lazhas Hywel tostik da aber ar stêr Tywi.
# Emgann Actium

Emgann Actium a zo emgann diwezhañ brezel-diabarzh roman ar c'hentañ kantved kent JK.
D'an eil a viz Gwengolo 31 kent JK, e-pad ar brezel-diabarzh roman a ya war-lerc'h drouklazh Julius Caesar, e tegouezh un emgann-listri meur e-tal Actium e-kichen aodoù kornôg Gres, er c'hreisteiz da enez Corcyre (Korfou), etre ar pleg-mor Ambrakian ha mor Ionia. Eno e vrezelias nerzhioù Octavius ouzh morlu Marcus Antonius ha Kleopatra VII. Gant an emgann-mañ, ha trec'h Octavius, e voe echu d'ar brezel-diabarzh hag e teuas an trec'hour da vezañ an impalaer Augustus.
Abalamour d'e dalvoudegezh ha d'e efedoù e vez sellet outañ gant an istorourien evel unan eus emgannoù pouezusañ an Henamzer.
# Emgann Adrianopolis (324)

Emgann Adrianopolis a c'hoarvezas d'an 3 a viz Gouhere 324 etre arme Constantinus Iañ ha hini Licinius en Adrianopolis (Edirne, Turkia hiziv)
Un emgann all a voe goude, Emgann Khrysipolis (Üsküdar, Turkia hiziv) kollet gant Licinius adarre, ha neuze e voe tapet, bac'het e Thessaloniki, ha drouklazhet ur pennadig goude.
# Castel d'Ario

Castel d'Ario zo ur gumun en Italia, e Proviñs Mantova ha rannvro Lombardia.
a vo kavet e Wikimedia Commons.
# Castel del Giudice

Castel del Giudice zo ur gumun eus Proviñs Isernia, e Molise, en Italia.
# Castel del Monte (Abruzzo)

Castel del Monte zo ur gumun eus Italia – e proviñs L'Aquila, en Abruzzo.
# Castel del Piano

Castel del Piano a zo ur gumun eus Italia e proviñs Grosseto, e rannvro Toskana.
# Castel d'Aiano

Castel d'Aiano a zo ur gumun eus proviñs Bologna e rannvro Emilia-Romagna en Italia.
# Castel de Cabra

Castel de Cabra zo ur gumun e Spagn, e proviñs Teruel.
# Castel di Ieri

Castel di Ieri zo ur gumun eus Italia – e proviñs L'Aquila, en Abruzzo.
# Castel d'Azzano

Castel d'Azzano zo ur gumun en Italia, e proviñs Verona, e Veneto.
# Castel del Rio

Castel del Rio a zo ur gumun eus proviñs Bologna e rannvro Emilia-Romagna en Italia.
# Castel di Casio

Castel di Casio a zo ur gumun eus proviñs Bologna e rannvro Emilia-Romagna en Italia.
# Golden Sun (heuliad c'hoarioù video)

Golden Sun pe 黄金の太陽 開かれし封印 (Ōgon no Taiyō Hirakareshi Fūin) a zo un heuliad c'hoarioù video embannet e 2001 war Game Boy Advance. Meur a c'hoari Golden Sun a zo bet embannet abaoe an hini gentañ. Goude ar c'hoari Golden Sun e oa bet Golden Sun: The Lost Age ha Golden Sun: Dark Dawn.

## Irienn
### Istor

E bed Weyard e oa ur galloud hollvezant anavezet Alchimi. Galloud an Alchimi a roe d'an holl anezidi eus Weyard galloudoù anvet Psynergi. Gant ar galloudoù-se, mab-den a save kêrioù divent ha brav, mekanikoù digredus, ar bloavezhioù-mañ a oa anvet ar Bloavezhioù Aour. Nemet, mab-den a kroge da implijout ar galloud-se evit ober traoù fall, ur brezel divent en doa kroget, hag en efe distrujet Weyard ma n'e vefe ket bet paouezet gant ur strollad furion, kuzet o doa an Alchimi e pevar tour-tan o implijout pevar sterdenn burzhudus, unan evit pep elemant. Ar steredennoù a oa bet kuzet gant ar furion en ur templ e diabarzh ur krec'h. Didan ar krec'h-se emañ ur keriadenn anvet Val
# Golan (Gwynedd)

Golan zo ur gêriadenn vihan e Kembre, e kontelezh Gwynedd. Emañ e-kichen Dolbenmaen, war an hent da vont da Llanfihangel-y-pennant, er biz da Borthmadog.
Dont a ra anv ar gêriadenn eus hini ur chapel, anvet diwar kêr Golan, meneget en Testamant Kozh.
# Gold Beach

Gold Beach a voe unan eus pemp traezhenn Dilestradeg ar 6 a viz Even 1944 e kumunioù Asnelles, Longues-sur-Mer, Port-en-Bessin, Saint-Côme-de-Fresné ha Ver-sur-Mer e departamant Calvados e Bro-C'hall.

## Liammoù diabarzh
### Tachennoù dilestrañ all

* Juno Beach
* Sword Beach
* Omaha Beach
* Utah Beach

### Kumunioù tachenn Gold Beach

* Asnelles
* Longues-sur-Mer
* Port-en-Bessin
* Saint-Côme-de-Fresné
* Ver-sur-Mer
Notenn: Arromanches a zo just e-kichen Gold Beach en tu kornôg.

## Levrlennadur

* Yves Lecouturier, Les plages du débarquement, pajennoù 44-55, Embannadurioù Ouest-France, Roazhon, 1999.
# Golda Meir

Golda Meir (גולדה מאיר en hebraeg, جولدا مائير en arabeg) a oa Kentañ Ministr Israel etre 1969 ha 1974.
Ganet e voe d'an 3 a viz Mae 1898 e Kiev, a oa en Impalaeriezh Rusia d'an ampoent. Anvet e oa Golda Mabovitch neuze (Голда Мабович en ukraineg). Merc'h e oa da Blume Naidich ha Moshe Mabovitch, ur c'halvez. Mont a reas ar familh da vevañ da v-Milwaukee, e Wisconsin, er Stadoù Unanet. He zad a gavas labour eno, evel kalvez, hag he mamm a zalc'he ur stal ispisiri. Yaouank-kenañ e krogas da labourat, da sikour he mamm. Kuitaat a reas ti he zud a felle dezho gwelet anezhi o timeziñ ha mont a reas da vevañ gant he c'hoar henañ a oa o vevañ e Denver, e Colorado. Ganto e klevas komz eus mennozhioù nevez, ar sionouriezh, gwirioù ar merc'hed, al lennegezh, ar sindikadoù... E Denver ivez e reas anaoudegezh gant Morris Meyerson, a zeuas da vezañ he gwaz pa voe 19 vloaz.
E 1921 e tivizas Golda hag he gwaz Morris Meyerson, sionourien o-daou, mont da vevañ da Balestina. Eno e rejont o annez e Tel Aviv da gentañ a-raok labourat en ur c'hibboutz e hanternoz ar vro e-pad pevar bloaz, distreiñ da Del-Aviv ha mont da Jeruzalem a-benn ar fin. E 1928 e krogas Golda da labourat eno evit ar sindikad Histadrout. Kuitaat a reas he gwaz ha mont da vevañ gant he bugale da Del-Aviv. Er bloavezhioù 1930 e voe dilennet da zileuriadez Strollad al Labour e bodad-ren ar sindikad.
Goude krouidigezh stad Israel, e 1948, e teuas Golda Meyerson da vezañ kannadourez e Moskva (1949-1956) ha ministrez evit an aferioù estren goude (1956-1966). E 1956 e tivizas hebraekaat he anv hag ober gant ar stumm Golda Meir. E 1966 e teuas da vezañ e penn Strollad al Labour (Mapai). Goude marv ar c'hentañ ministr Levi Eshkol e kemeras he lec'h e penn ar gouarnamant.
D'ar 17 a viz Meurzh 1969 e teuas da vezañ Kentañ Ministr Israel. Ar wech kentañ e oa (hag ar wech nemeti ivez) ma oa ur vaouez e penn ar vro. Chom a reas en he fost betek an 3 a viz Mezheven 1974, pa roas he dilez. E-pad an amzer ma voe er galloud e voe lesanvet ar "Vaouez Houarn", abalamour d'he fennegezh, bloavezhioù a-raok ma voe roet al lesanv-se da Margaret Thatcher, Kentañ Ministr Breizh-Veur E-pad ar mare ma oa e penn ar vro e c'hoarvezas meur a dra a bouez evit Israel : muntret e voe unnek sportour israelat er C'hoarioù Olimpek, e München, e 1972 ; hag e miz Here 1973 e c'hoarvezas Brezel Yom Kippour, etre Israel hag ar broioù arab tro-dro. Abalamour ma voe kavet abeg en doare ma oa bet renet ar brezel-se, e roas Golda Meir he dilez e miz Mezheven 1974, daoust ma oa aet ar maout gant he strollad e dilennadeg kannaded Kerzu 1973.. Yitzhak Rabin eo a zeuas da vezañ kentañ ministr war he lerc’h, e Mezheven 1974.
E 1975 e voe roet Priz Israel dezhi, evel garedon evit ar servij he doa rentet d’ar stad.
Mervel a reas d’an 8 a viz Kerzu 1978, e Jeruzalem, d’an oad a 80 vloaz. Beziet e voe e Menez Herzl e Jeruzalem d’an 12 a viz Kerzu 1978.

## Notennoù

* ↑ Golda Meir's American Roots
* ↑ Golda Meir, a BBC News profile. (en)
* ↑ Biography of Golda Meir Zionism and Israel
* ↑ Golda Meir Virtual Jerusalem
# Goldfinger (film)

Goldfinger zo ur film spierezh saoz embannet e 1964. An trede film eo en heuliad filmoù James Bond, bet produet gant Eon Productions, gant Sean Connery o c'hoari ar spier eus an MI6 James Bond. Diazezet eo bet ar film war ar romant Goldfinger gant Ian Fleming. Er film e weler ivez Honor Blackman evit ar Bond girl Pussy Galore ha Gert Fröbe o c'hoari Auric Goldfinger, Shirley Eaton evit ar Bond girl Jill Masterson ha Tania Mallet evit Tilly Masterson. Goldfinger zo bet produet gant Albert R. Broccoli hag Harry Saltzman. Ar c'hentañ film James Bond eo, diwar pevar a zo bet renet gant Guy Hamilton.

## Liammoù diavaez

* Goldfinger war IMDb
# Golasecca

Golasecca zo ur gumun en Italia, e proviñs Varese e Lombardia.
# Golc'hed

Ar c'holc'hed zo un dilhad-gwele, ur seurt pallenn ha liñsel war un dro. En em silañ a ra ar c'housker dindani evit chom en e dommder. Tost ouzh ar plueg-treid eo met goloiñ a ra ar gwele a-bezh, ha lakaet e vez en un doagenn a vez gwalc'het pa vez lous.
Alies he deus kemeret ar c'holc'hed plas ar pallenn hag al liñsel a oa ar boaz en tier en XX$^{vet}$ kantved.

## Gwelout ivez

* pallenn
* liñsel
* plueg
# Golden Years

Golden Years zo ur ganaouenn saoznek savet an ton hag ar gerioù anezhi gant ar c'haner-sonaozer saoz David Bowie (1947-2016).
* Prantad enrollañ : miz Here 1975,
* Lec'h enrollañ : Studioioù Cherokee en Hollywood (Los Angeles (Kalifornia), SUA),
* Padelezh : 3:22,
* Ti-embann-pladennoù : RCA Records,
* Deiziad dont e-maez ar bladennig : 21 a viz Du 1975,
* Kanaouenn war eil tu ar bladennig : Can You Hear Me,
* Produourien : David Bowie ha Harry Maslin.
Perzh eo ivez eus Station to Station, dekvet albom studio Bowie, deuet e-maez d'an 23 a viz Genver 1976, hiroc'h he fadelezh (4:00) avat. Bez' e voe lakaet ivez war eil tu ar bladennig a zouge Wild Is the Wind (miz Du 1981).
He c'havout a c'haller en un nebeud kendastumadoù ivez :
* Changesonebowie (miz Mae 1976),
* The Best of Bowie (miz Kerzu 1980),
* Golden Years (1983),
* Fame and Fashion (1984),
* Changesbowie (miz Meurzh 1990),
* The Singles Collection (miz Du 1993),
* The Best of David Bowie 1974/1979 (miz Ebrel 1998),
* Best of Bowie (miz Here 2002).

## Ar sonerien

* Carlos Alomar : gitar,
* Roy Bittan : piano,
* David Bowie : gitar,
* Dennis Davis : taboulin,
* George Murray : gitar-boud,
* Earl Slick : gitar.

## E-barzh filmoù

Dibabet e voe ar ganaouenn gant ar filmaozer stadunanat Brian Helgeland da-geñver e film A Knight's Tale, deuet e-maez e miz Mae 2001. Talvezout a reas da skor sonerezh pa zañs an div dudenn bennañ — c'hoariet gant Heath Ledger (1979-2008) ha Shannyn Sossamon — asambles.

## Liammoù diavaez

* Golden Years, kanet gant David Bowie
* Golden Years, e-barzh A Knight's Tale

## Notennoù ha daveennoù

* ↑ Ur ganaouenn bet savet gant Dimitri Tiomkin ha Ned Washington ha kanet e 1957 gant Johnny Mathis evit ar wech kentañ.
# Genevois

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Genevois pe Genevoix a c'hall bezañ meur a dra, un anv-lec'h gallek hag un anv-tiegezh.

## Orin

Savet eo an anv diwar hini kêr Geneva (Genève e galleg), e Suis.

## Lec'hioù

* Genevois (proviñs), a oa ur broviñs eus Dugelezh Savoia, hag Annecy ar gêr-benn anezhi.
* Adkemeret eo bet an anv kozh-se d'ober anv eus ar Genevois français, roet d'an takad kumunioù gall en-dro da gêr Genève, a zo e Suis.

## Tud

* Maurice Genevoix, skrivagner gallek
* Romain Genevois, c'hoarier mell-droad eus Haiti

## Yezh

* Ar genevois eo anv gallek ar rannyezh arpitanek komzet en tolead.

## Pennadoù kar a bell

* Genovese
# Genevieve Nnaji

Genevieve Nnaji zo un aktourez nijerian.
# Geneviève

Geneviève zo un anv-badez gallek.

## Yezhoù all

* Genevieve e saozneg.
* Genoveva, en izelvroeg, portugaleg ha spagnoleg.
* Genowefa, e poloneg.
* Jenovefa, en brezhoneg.
E spagnoleg e vez droukvesket alies gant Ginebra, hag en italianeg gant Ginevra, anv deuet eus mojenn ar Roue Arzhur.

## Adstummoù

* Ginette e galleg.
* Beba e spagnoleg

## Tud

* Anne-Geneviève de Bourbon-Condé, priñsez c'hall er XVII$^{vet}$ kantved
* Geneviève Page, aktourez c'hall, en XX$^{vet}$ kantved
* Geneviève Asse (1923-2021), livourez hag engravourez vreizhat
* Geneviève Bujold, aktourez kebekat
* Genevieve Nnaji, aktourez nijerian
# Geneviève Prigent

Geneviève Prigent (Sant-Brieg, 4 a viz Kerzu 1909 - Lannuon, 26 a viz Genver 1990) a oa priñsez ar Montenegro, rezistantez, lagadeeunourez, ha stourmerez evit an endro.

## Buhez

Ganet e oa bet Geneviève Prigent e Sant-Brieg, ma oa mezeg he zad. Tremen a rae he vakañsoù e Trebeurden e ti ar familh. Plijout a rae dezhi mont war vor. Studiañ a reas ar vezegiezh e Roazhon betek ober anaoudegezh gant Mihailo Petrović-Njegoš, priñs Montenegro repuet e Bro-C'hall. D’ar 27 a viz Genver 1941 e voe lidet an eured e Pariz.
Nac'h a reas ar c’houblad kemer ar gurun gant skoazell an nazied o doa aloubet Montenegro e miz Mae 1941. E Hamburg, Pariz ha Sant-Nikolaz-ar-Pelem e vevas e-pad an Eil Brezel-bed. Eno, e miz Mae 1944 e voe skrapet ar priñs gant tud yaouank ar vro digant an Alamaned. Daou viz war-lerc’h e c'hanas G. Prigent he mab Nicolas e Sant-Nikolaz.
Goude dieubidigezh Europa e vevas gant he gwaz e Yougoslavia, o sammañ kargoù ofisiel dindan galloud Tito. Ne oa ket ar priñs en e vleud, neuze e tistroas ar c’houblad da Vro-C'hall. "Ar Priñsez ruz" e oa lesanv G. Prigent abalamour ma sikoure repuidi bolitikel. E 1949 e tispartias diouzh he fried.
Labourat a reas e Pariz evel klañvdouriez gant Jean Lavat, a oa mezeg an daoulagad. Gantañ e savas un arbennikadur nevez, al lagadeeunourezh evit pareañ al loakrerezh.
Adalek 1972 e voe o chom hag o labourat e Trebeurden. Kregiñ a reas da stourm evit an endro dre grouiñ ar gevredigezh "Bevañ e Trebeurden". E-giz-se eo bet gwarezet gwern ar C’helenn hag enez Miliev e Trebeurden. Stourm a reas ivez evit gwirioù mab-den.
Mervel a reas e Lannuon e miz Genver 1990, hep dont a-benn da enebiñ ouzh porzh-bageal Trebeurden.
E 2009 e oa bet divizet gant kuzul-kêr Lannuon reiñ he anv d’ur straedig e kreiz-kêr.

## Daveoù

* ↑ (fr) Côtes-d'Armor Magazine, Mae 2014
* ↑ (fr) Revue francophone d'orthoptie, C'hwevrer 2009
* ↑ (fr) Le Griffon, Mae 2019, pajenn 42]
* ↑ De Saint-Quay-Portrieux à Trebeurden - La Bretagne victime de la plaisance ? Le Monde, 30 octobre 1988
# Geneviève Asse

Geneviève Asse (1923-2021), Geneviève Bodin hec’h anv en ti-kêr, a oa ul livourez hag un engravourez vreizhat, brudet evit ar « glaz Asse ».
Geneviève Anne-Marie Bodin a oa ganet e Gwened d'ar 24 a viz Genver 1923. Studierez e voe e Skol vroadel uhel an Arzoù-kinklañ e Pariz etre 1940 ha 1942. Kemer a reas perzh ar Rezistañs hag ambulañserez e oa en arme. Goude ar brezel e oa mignonez gant livourien ha barzhed evel Samuel Beckett, Georges Braque, Nicolas de Staël. A-bouez e oa ar frankiz eviti.
Livourez ar sklêrijenn hag an treuzwel e oa. Brudet eo dre ma implije dreist-holl al liv glas war daolennoù bras. "Ret eo labourat kalz evit bezañ livour, meur a vuhez vefe ezhomm evit lavarout tout ar pezh zo da lavarout", emezi. Awenet e oa gant natur he bro c'henidik : "Awenet on bet gant Breizh, se en deus lakaet ac'hanoc'h da vezañ livourez. Disavet on bet e-kreiz ar gwez-avaloù hag e foñs an natur (..) treuziñ a raemp ar parkeier evit mont war bord ar mor.". Un ti hag ul labourva he doa war Enizenac'h.
Mervel a reas d'an oad a 98 bloaz d'an 11 a viz Eost 2021 en Ostel evit an dud vac'hagnet e Pariz.

## Un nebeud oberennoù

* "Fenêtre" (1955) e dastumad ar Greizenn Pompidou
* "Mor Atlantel IV" (Atlantique IV), 1991
* "Mein-sav" (Stèles), 1992-1999
* "Arvorig" (Armorique), 1997
* "Mintinvezh" (Matin), 2013
* gwerennoù-livet Iliz-chabistr Lambal
* ul lodenn eus gwerennoù-livet Iliz-veur Saint-Dié-des-Vosges

## Un nebeud diskouezedagoù berrbad

* Kilsell e Mirdi Arz modern Pariz, 1988
* Geneviève Asse, peintures, Kreizenn Pompidou, 26 a viz Even - 9 a viz Gwengolo 2013
* Mirdi an Arzoù-kaer Lyon, 2015
* Poldred Geneviève Asse gant Philippe de Poulpiquet, Mirdi an Arme - Ostel milourel an dud vac'hagnet, Pariz, 2020

## Un nebeud diskouezedagoù pad

* un estaj a-bezh eus Mirdi ar C'hoc'hu e Gwened
* « Ouverture de la nuit » e Mirdi an Arzoù-kaer Roazhon
* « Diptyque Atlantique » e Mirdi an Arzoù-kaer Naoned
* "Porte de l'infini" e Mirdi LaM, Villeneuve d'Ascq
* "Les voies de l'espace", Palez an Arzoù-kaer Lille

## Enorioù

* Kroaz ar Brezel 1939-1945
* Kroaz vras al Lejion a enor e miz Genver 2014 (dekred an 31 a viz Kerzu 2013)
* un timbr gant ar Post gall e 2017

## Levrlennadur

* Geneviève Asse, La pointe de l'oeil, Marie-Cécile Miessner, Marie Françoise Quignard, Bibliothèque Nationale De France, 2002, ISBN 9782717721850
* Geneviève Asse, Silvia Baron Supervielle, Jean Leymarie, Éditions Palantines, 2004, ISBN 2911434404
* Genevieve Asse, Donation et dessins, Christian Briend, Isabelle Ewig, Ba, Somogy, Coédition Musée, 2013, ISBN 9782757206683

## Liammoù diavaez

* Kreizenn Pompidou: Geneviève Asse

## Notennoù ha daveoù

* 1 2 Hors-champs, abadenn Laure Adler, France Culture, 05/05/2010.
# Genga (Marche)

Genga zo ur gumun italian e proviñs Ancona, er Marche.
# Genevilla

Genevilla (stumm ofisiel spagnolek a vez graet gantañ en euskareg ivez) zo ur gumun e Nafarroa en Euskal Herria.

## An anv

Graet ez eus bet gant ar stumm Uxanbilla ivez en euskareg.

## Poblañs

Kresk-digresk niver an annezidi :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 127 | 127 | 125 | 116 | 123 | 124 | 112 | 105 | 112 | 106 | 100 |
| Dihelloù: Genevilla hag Instituto de Estadística de Navarra |||||||||||
# Genevois (proviñs)

Ar Genevois a oa ur broviñs eus Dugelezh Savoia adalek 1401, hag Annecy e oa he c'hêrbenn.
# Gaziantep

Kêrioù Turkia :
| Gaziantep ||
| Proviñs | Gaziantep |
| Rannvro | Gevred Anatolia |
| Kod post | |
| Maer | Asım Güzelbey (2004) |
| Vali (prefed) | Süleyman Kamçı (2006) |
| Perzhioù douaroniel ||
| Gorread | ha = km² |
| Hed | 37°03' Norzh |
| Led | 37°22' Reter |
| Uhelder | keitat : |
| Poblañs | |
| Stankter | |
| Lec'hienn internet ar gêr | Ti-kêr Gaziantep |
Gaziantep (Antep kent 1921, ha hiriv an deiz c'hoazh gant ar bobl) zo ur gêr e gevred Turkia, kêrbenn proviñs Gaziantep.
C'hwec'hvet kêr vrasañ ar vro eo gant ouzhpenn 1.200.000 annezad enni.

## Tud brudet

* Ahmet Ümit, skrivagner.

## Liammoù diavaez

* Keleier eus korn-bro Gaziantep
# Gazprom

Gazprom (Газпром) zo un embregerezh eus Rusia.
Produiñ ha treuzdougen gaz naturel a ra. Abaoe 1954 eo an embregerezh kentañ er bed evit ar pezh a sell ouzh ar produiñ hag an ezporzhiañ gaz.

## Deskrivadenn

Unan eus binviji politikerezh diavaez Rusia eo deuet da vezañ dre ma'z eo embregerezh brasañ ar vro evit ar gaz e c’hell bezañ lakaet gwask war ar broioù all gant ar Stad.
90 % eus ar produiñ gaz naturel rusian ha 23 % eus ar produiñ er bed a-bezh a zeu gant Gazprom.
E Kreiz Europa, Kornôg Europa hag er broioù a yae d’ober an URSS gwezhall emañ e bratikoù pennañ. 25 % eus ezhommoù Kornôg Europa a oa bet pourchaset gant Gazprom e 2005 da skouer hag ar broioù balt a zo dindan Gazprom evit 100% eus o ezhommoù gaz.
E 2005 e oa deuet 20 % eus gounidoù budjed ar Stad gant Gazprom. 8 % eus ar PDK e talvez en holl. 300 000 implijad zo dezhañ.

## Istor

Dindan ministrerezh soviedel ar gaz e oa.
E miz Gwengolo 2005 e oa bet embannet gant pennoù Gazprom e vije savet ur gazsan 1 200 km hirder etrezek ar mor Baltel a-benn 2010. Chom hep tremen dre Bolonia hag Ukraina eo o fal.
# Gaztelu (Gipuzkoa)

Gaztelu (anv ofisiel euskarek ha spagnolek), zo ur gumun eus Gipuzkoa, en Euskal Herria.
# Gazteluberri

Gazteluberri zo anv euskarek ur gumun eus Navarra, anvet Castillo-Nuevo e spagnoleg, tre e reter ar vro, a-stok ouzh Aragon. 18 a dud a oa enni o chom e 2006.
# Gazoldo degli Ippoliti

Gazoldo degli Ippoliti zo ur gumun en Italia, e Proviñs Mantova ha rannvro Lombardia.
# Gaztelu

Gaztelu zo ur ger euskarek hag a dalv kement ha kastell, hag a gaver stank e lec'hanvadurezh euskarek.
* Gaztelu (Gipuzkoa)
* Gaztelu-Elexabeitia, e Bizkaia
* Gaztelu, ur c'harter er barrez
* Gazteluberri (Ar C'hastell-Nevez) e Nafarroa
* Gaztelu, e Gasteiz
* Gaztelu, e Larrabetzu
* Gaztelua, en Abadiño
* Gaztelu, ur menez en Aralar
# Gaztelu-Elexabeitia

Gaztelu-Elexabeitia (anv istorel), pe Arteaga (anv ofisiel), pe Artea e spagnoleg, zo ur gumun eus Bizkaia en Euskal Herria.
# Gaziantep (proviñs)

Proviñs Gaziantep zo ur proviñs e kreisteiz Turkia, war harzoù Siria.

## Douaroniezh

War-dro 1 500 000 annezad zo e Gaziantep.
7 200 km² eo e c'horread.
g • ka • keProviñsoù Turkia :
| Rannvro Marmara | Balıkesir · Bilecik · Bursa · Çanakkale · Edirne · İstanbul · Kırklareli · Kocaeli · Sakarya · Tekirdağ · Yalova |
| Rannvro Egea | Afyon · Aydın · Denizli · İzmir · Kütahya · Manisa · Muğla · Uşak |
| Rannvro ar Mor Du | Amasya · Artvin · Bartın · Bayburt · Bolu · Çorum · Düzce · Giresun · Gümüşhane · Karabük · Kastamonu · Ordu · Rize · Samsun · Sinop · Tokat · Trabzon · Zonguldak |
| Rannvro Kreiz Anatolia | Aksaray · Ankara · Çankırı · Eskişehir · Karaman · Kayseri · Kırıkkale · Kırşehir · Konya · Nevşehir · Niğde · Sivas · Yozgat |
| Rannvro Kreizdouarel | Adana · Antalya · Burdur · Hatay · Isparta · Kahramanmaraş · Mersin · Osmaniye |
| Rannvro Reter Anatolia | Ağrı · Ardahan · Bingöl · Bitlis · Elazığ · Erzincan · Erzurum · Hakkari · Iğdır · Kars · Malatya · Muş · Tunceli · Van |
| Rannvro Gevred Anatolia | Adıyaman · Batman · Diyarbakır · Gaziantep · Kilis · Mardin · Şanlıurfa · Siirt · Şırnak |